**NÁVRH**

**Všeobecne záväzné nariadenie obce Vaďovce**

**č. 3 /2023**

**o určení miesta a času zápisu detí do Materskej školy v zriaďovateľskej pôsobnosti obce Vaďovce**

 Obec Vaďovce v zmysle § 6 zákona SNR č.369/1990 Zb. o obecnom zriadení v znení neskorších predpisov a v súlade s ustanoveniami § 20 zákona SNR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov vydáva toto všeobecne záväzné nariadenie :

**Čl. I**

**Predmet úpravy**

Obec Vaďovce ako zriaďovateľ škôl a školských zariadení týmto všeobecne záväzným nariadením (ďalej len VZN) určuje miesto a čas zápisu detí do materskej školy.

**Čl. II**

**Určenie miesta a času zápisu do materskej školy**

1. Obec Vaďovce určuje pre MŠ vo svojej zriaďovateľskej pôsobnosti miesto a čas zápisu dieťaťa do materskej školy nasledovne :

a) zápis dieťaťa do materskej školy sa uskutoční v priestoroch Materskej školy, Vaďovce č.93 v termíne od 2. mája do 31. mája. Presný čas stanoví riaditeľ MŠ a oznámi ho najneskôr 15 dní pred jeho začiatkom na verejne prístupnom mieste v škole aj vývesnej tabuli obce.

 b) Spolu s miestom a termínom zápisu zverejní aj podmienky prijímania detí do Materskej školy.

c) Zákonný zástupca dieťaťa je povinný predložiť pri zápise osobné údaje : - meno a priezvisko, dátum narodenia, rodné číslo, miesto narodenia, národnosť, štátne občianstvo, trvalý pobyt, zdravotnú poisťovňu dieťaťa - meno a priezvisko , adresu zamestnávateľa a trvalé bydlisko zákonných zástupcov - spolu so žiadosťou o prijatie materskej školy je zákonný zástupca povinný predložiť potvrdenie o zdravotnom stave dieťaťa od všeobecného lekára pre deti a dorast.

**Čl. III**

**Záverečné ustanovenia**

 1. Obecné zastupiteľstvo Vaďovce sa na tomto VZN č. 3/2023 uznieslo dňa ....................... uznesením číslo................... /2023 .

2. Toto všeobecne záväzné nariadenie nadobúda účinnosť dňom...........................................

 Alžbeta Tuková

Starostka obce

Návrh VZN vyvesený na úradnej tabuli a internetovej stránke obce dňa : 29.05.2023

Návrh VZN zvesený z úradnej tabule a internetovej stránky obce dňa : 13.06.2023

 VZN vyvesené na úradnej tabuli a internetovej stránke obce dňa :

 VZN nadobúda účinnosť dňa :